Jan Tříska

**Jan Tříska** ( * 4. november 1936, Praha† 25. september 2017, Praha) bol česko-americký herec.

## Životopis
V rokoch 1955 - 1959 vyštudoval herectvo na pražskej DAMU, potom sa stal v roku 1959 najmladším členom činohry Národného divadla v Prahe.
Na scéne Národného divadla sa však objavoval už v počas štúdia v sezóne 1956 - 1957, kedy alternoval postavu Prvého asistenta v Čapkovej Bielej nemoci v réžii Františka Salzera, ako Druhý regrút v *Maryši* (réžia Zdeněk Štěpánek) a ako Páža vo Svätej Jane (réžia Jaromír Pleskot). 

V roku 1966 odišiel do Krejčovho Divadla za branou, po jeho zániku hosťoval v roku 1973 v Kladne a v rokoch 1974 - 1977 hral v Městských divadlach pražských. Hral v mnohých divadelných a filmových úlohách, napr. *[[Radúz a Mahulena]]* (1970), *[[30 prípadov majora Zemana|Tridsať prípadov majora Zemana]]*.

V roku 1977 sa ako signatár Charty 77 rozhodol emigrovať do Kanady, neskôr do USA. Stvárnil napríklad strelca vo filme *[[Ľud verzus Larry Flynt]]*, objavil sa vo filme *[[Highlander (film)|Highlander]]*, *Osterman 's Weekend*, *[[Ronin]]*, *[[2010: Rok prvého kontaktu]]* a ďalších. Po Nežnej revolúcii sa na čas vrátil do Československa, aby pokračoval vo svojej hereckej dráhe.

Známa je jeho úloha učiteľa Igora Hnízda vo filme Jana Svěráka *[[Obecná škola (film)|Obecná škola]]* (1991; nominácia na Oscara), ďalej hral napr. vo filmoch *[[Želary]]* (2003; opäť nominácia na Oscara), *[[Horem pádem]]* (2004). V hre *[[Kráľ Lear]]* na Letných Shakespearových slávnostiach bol v roku 2002 jeho výkon v hlavnej úlohe ocenený Cenou Alfréda Radoka. Jednou z jeho ďalších filmových úloh bol kat vo filmovej adaptácii Máchovej básne *[[Máj (Karel Hynek Mácha)|Máj]]* z roku 2008 a *Podozrenie* z roku 2009.

Občas v lete navštevoval Česko, ale trvalo žil v Los Angeles s manželkou, českou herečkou Karlou Chadimovou, s ktorou má dve dcéry. Bol vegetarián. Dňa 23. septembra 2017 sa vážne zranil pri páde z Karlovho mosta, dva dni pred plánovaným začiatkom natáčania filmu Jiřího Mádla "Na střeše", v ktorom mal hrať hlavnú rolu. Na následky nehody však o dva dni neskôr 25. septembra v nemocnici zomrel.

## Citát

## Divadelné úlohy (výber)
* 1956-1957 Karel Čapek: *[[Biela nemoc|Bílá nemoc]]*, prvý asistent, Národné divadlo, réžia Jaromír Pleskot
* 1956-1957 *Maryša*, druhý muž, Národné divadlo, réžia Zdeněk Štěpánek
* *Saint Jane*, páža, réžia Jaromír Pleskot
* 1959 František Hrubín: *Augustová nedeľa*, Jirka, Tylovo divadlo, réžia Otomar Krejča
* 1959 Moliere:* Don Juan*, Pořízek, Tylovo divadlo, réžia Jaromír Pleskot
* 1961 William Shakespeare: *Kráľ Lear*, Edmund, Smetanovo divadlo, réžia František Salzer
* 1963 William Shakespeare: *Romeo a Julie*, Romeo, Národné divadlo, réžia Otomar Krejča
* 1964 Josef Topol: *Koniec fašiangov*, Rafael, Tylovo divadlo, réžia Otomar Krejča
* 1965 I.&nbsp;S.&nbsp;Turgenev: *Mesiac na dedine*, Alexej N.&nbsp;Beljajev, Tylovo divadlo, réžia Rudolf Hrušínský
* 1965 Josef Topol: *Mačka na koľajniciach*, Véna, Divadlo za branou, réžia Otomar Krejča
* 1966 Alfred de Musset - Lorenzaccio (1834) - titul. role, Divadlo za branou, réžia Otomar Krejča
* 1966 A.&nbsp;P.&nbsp;Čechov: *Tri sestry*, Tuzenbach, Divadlo za branou, réžia Otomar Krejča
* 1971 Sofokles: *Oidipus*, titul.&nbsp;Role, Divadlo za bránou, réžia Otomar Krejča
* 1973 J. W. Goethe: *Faust*, titul.role (j.&nbsp;H.), Divadlo Jaroslava Průchy, réžia Václav Špidla
* *The Children of Herakles*, Iolaus, American National Theater
* *The Seagull*, American National Theater
* *Idiot 's Delight*, American National Theater
* *[[Majster a Margaréta]]*, New York 's Public Theater
* *Zastrozzi*, New York 's Public Theater
* *The Hairy Ape*, La Jolla Playhouse
* *Arms and the Man*, La Jolla Playhouse
* *Cosmonaut 's Last Message*, La Jolla Playhouse
* *Višňový sad: Búrka*, Gulthrie Theater
* *Largo Desolato*, Yale Repertory Theatre, Cena Critics Circle za mimoriadny mužský výkon v Connecticute, USA
* *The Third Army*, Long Wharf Theatre
* *Arsenic and Old Lace*, Long Whartf Theatre
* 2002, 2003 William Shakespeare: *Kráľ Lear*, titulná úloha, Letné shakespearovské slávnosti, réžia Martin Huba a Smetanovo divadlo režírované Františkom Salzer
* 2012 Yasmina Reza: *Kumšt*, Mark, Divadlo Jana Hrušínského

## Filmografia

## Referencie


## Literatúra
* Miloš Smetana: *Dvě kariéry Jana Třísky*, INTERPRESS, Praha, 1991
* Miloš Smetana: *Jan Tříska*, nakl.&nbsp;XYZ, Praha, 2004
* 
* Marie Valtrová: *Kronika rodu Hrušínských*, Odeon, Praha, 1994, str.&nbsp;214, 217, 293–4, 349, 350, 385, ISBN 80-207-0485-X

## Externé odkazy
* 
* 
*  
* Jan Tříska na FDb.cz
* Jan Tříska v Kdo byl kdo v našich dějinách ve 20. století 

## Zdroj

Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Herci USA
Kategória:Signatári Charty 77
Kategória:Českí vegetariáni
Kategória:Vegetariáni USA
Kategória:Českí emigranti a exulanti
Kategória:Osobnosti USA českého pôvodu
Kategória:Držitelia Slnka v sieti
Kategória:Nositelia Medaily Za zásluhy (Česko)
Kategória:Absolventi Akadémie múzických umení v Prahe
Kategória:Osobnosti z Prahy